Namanganda xalq deputatlari Kosonsoy tuman Kengashining navbatdan tashqari sessiyasi bo‘lib o‘tdi. Bu haqda «Namnews.uz» xabar bergan. Sessiyada tashkiliy masala ko‘rildi: tuman hokimi Abdulxapiz Abdukarimov egallab turgan lavozimidan ozod etildi. Tumanga Namangan viloyatining sobiq hokimi, hozirda don va dukkakli ekinlar ilmiy-tadqiqot instituti Namangan ilmiy-tajriba stansiyasi direktori bo‘lib ishlab turgan Bahodir Yusupov yangi hokimi etib tasdiqlandi. Ma’lumot uchun, Bahodir Yusupov 2009—2015 yillarda Namangan viloyati hokimi lavozimida faoliyat ko‘rsatgan.